डॉ.साह्‌ब कदें-कदें बमारें दे पलंगें ते तरपाइयें बगैरा गी औंगलियां लाइयै दिखदे हे। मजाल ऐ कुतै धूड़ होयै ! इक चबात आली गल्ल एह्‌ ही जे जित्थें कुतै बी कोई गल्त गल्ल होआ करदी होऐ डॉ.साह्‌ब अपने-आप उत्थें पुज्जी जन्दे हे। केईं बारी ते छुपले पैंरे लंगरै च, एह् दिक्खन जन्दे हे जे खाना कियां त्यार होआ करदा ऐ। जां कोई जूठे-मीठे हत्थ इद्धर-उद्धर ते नेईं ला करदा। न्योड़ा अपने सामनै कुसै गी चखान्दे, फुलके गिनदे, कुतै घट्ट ते नेईं, कुसै नै किश छपैलियै ते नेई रक्खेआ।